Γκόλντεν Ριτρίβερ

Το Γκόλντεν Ριτρίβερ (αγγλ. Golden Retriever), (μτφρ. Χρυσός Ανακτών) είναι ράτσα σκύλου μεσαίου προς μεγάλου μεγέθους με καταγωγή από τη Σκωτία. Αρχικά ανατράφηκε ως ιχνηλάτης μικρών θηραμάτων όπως πουλιά. Golden Retrievers: History. K9web.com. Retrieved on November 30, 2007. Η εξωτερική του ομορφιά σε συνδυασμό με τον αξιοσημείωτο χαρακτήρα του, το κάνει ίσως και την καλύτερη ράτσα σκύλου σήμερα.

Εξωτερική εμφάνιση
Τα Γκόλντεν Ριτρίβερ είναι σκυλιά μεσαίου προς μεγάλου μεγέθους. Συγκεκριμένα, το ύψος ενός αρσενικού Γκόλντεν Ριτρίβερ κυμαίνεται από 58 έως 61 εκατοστά, ενώ το αντίστοιχο του θηλυκού από 55 έως 57 εκατοστά. Όσον αφορά το βάρος, ένα αρσενικό Γκόλντεν Ριτρίβερ συνήθως ζυγίζει από 30 έως 34 κιλά ενώ ένα θηλυκό από 25 έως 32 κιλά.http://www.dogbreedinfo.com/goldenretriever.htm
Το τρίχωμα του Γκόλντεν Ριτρίβερ είναι ίσιο ή ελαφρώς κυματιστό. Ο χρωματισμός που συναντάται πιο συχνά είναι οι αποχρώσεις του χρυσαφί, του κρεμ και πιο σπάνια το ανοιχτό καφέ.AKC Golden Retriever standard. American Kennel Club. Retrieved on February 4, 2007.

Χαρακτήρας
Η ιδιοσυγκρασία του Γκόλντεν Ριτρίβερ είναι χαρακτηριστικό γνώρισμα της ράτσας και περιγράφεται ως "ευγενική, φιλική και με αυτοπεποίθηση". Είναι πολύ καλό οικογενειακό κατοικίδιο και τα πηγαίνει καλά με τα παιδιά και τα άλλα κατοικίδια (πχ. γάτες).Dogs In Canada Annual Magazine (2010 issue) Συμπεριφέρεται εξίσου καλά και στους ξένους εκτός από τα γνωστά του πρόσωπα  .Golden Retriever Extended Breed Standard: Origin of the Breed.  ANKC.org.au  Retrieved on December 16, 2007. Το γεγονός αυτό δεν το κάνει καλό σκύλο φύλακα.Canada's Guide to Dogs: Golden Retriever. Canadasguidetodogs.com  Retrieved on December 17, 2007. Το τυπικό Γκόλντεν Ριτρίβερ είναι σκύλος υψηλής νοημοσύνης, ευγενικό, πράο και πάντα πρόθυμο να ευχαριστήσει τους γύρω του. Είναι σκύλος που μπορεί να ζήσει τόσο σε διαμέρισμα όσο και σε εξωτερικό χώρο (πχ. αυλή) και από τα σκυλιά που δεν δαγκώνουν ποτέ, με υπομονή και κατανόηση για τα παιδιά και τους γύρω του, πράγμα που το κάνει μάλλον μέτριο φύλακα, αλλά αξιολάτρευτο.

Το Γκόλντεν Ριτρίβερ είναι επίσης γνωστό για την υψηλή νοημοσύνη του. Κατέχει την τέταρτη θέση στο βιβλίο The Intelligence of Dogs του Stanley Coren, πίσω από το Μπόρντερ Κόλι, το Πουντλ και τον Γερμανικό Ποιμενικό, καθώς εκπαιδεύεται εύκολα και είναι υπάκουο. Μπορεί να χρησιμοποιηθεί ως κυνηγόσκυλο, οδηγός, στην αναζήτηση συντριμμιών και στην ανίχνευση ναρκωτικών ουσιών, εξαιτίας της κοινωνικότητας, της ηρεμίας και της θέλησης για μάθηση που το χαρακτηρίζει.The Versatile Golden Retriever.  Buzzle.com. Retrieved on February 4, 2007.

Υγεία
Ο μέσος όρος ζωής για ένα Γκόλντεν Ριτρίβερ είναι 11 με 12 χρόνια.

Τα Γκόλντεν Ριτρίβερ είναι ευαίσθητα σε συγκεκριμένες ασθένειες. Γι' αυτό συνιστάται να επισκέπτονται το κτηνίατρο μία φορά το χρόνο για εξετάσεις ρουτίνας. Είναι γνωστό ότι παρουσιάζουν γενετικές ανωμαλίες και άλλες ασθένειες. Η δυσπλασία των ισχίων είναι κοινή στη ράτσα. Για το λόγο αυτό, κατά την αγορά ενός κουταβιού συνιστάται να είναι γνωστό το γενεολογικό του δέντρο και να εξεταστεί το κουτάβι από το OFA ή από το PennHIP για τη νόσο του ισχίου. Ακόμη, η παχυσαρκία είναι κοινή, καθώς τα Γκόλντεν Ριτρίβερ λατρεύουν να τρώνε. Τα κουτάβια θα πρέπει να τρώνε περίπου 3 κύπελλα φαγητό την ημέρα και οι ενήλικες 3-5 κύπελλα. Η ποσότητα αυτή μεταβάλλεται από το είδος του φαγητού και από το πόσο ενεργητικός είναι ο σκύλος.Golden Retrievers/by Brekka Hervey Larrew

Καλλωπισμός
Τα Γκόλντεν Ριτρίβερ χρειάζονται τακτικό καλλωπισμό και περιστασιακό μπάνιο.Dogs In Canada Magazine (2010 issue) Συνίσταται να χτενίζονται μία φορά την εβδομάδα και κάθε μέρα σε περιόδους μεγάλης αποβολής τριχώματος και να κάνουν μπάνιο κάθε δύο μήνες. Ρίχνουν κάπως το τρίχωμα τους κατά τη διάρκεια της χρονιάς αλλά είναι γνωστό ότι ρίχνουν μεγάλες ποσότητες δύο φορές το χρόνο. Επίσης, τα αυτιά τους χρειάζονται τακτικό καθαρισμό αλλιώς μπορεί να προκληθούν λοιμώξεις σε αυτά. Αν και η ρίψη τριχώματος είναι αναπόφευκτη με τα Γκόλντεν Ριτρίβερ, ο συχνός καλλωπισμός μειώνει την ποσότητα που αποβάλλουν. Η σοβαρή ρίψη τριχώματος που έχει ως αποτέλεσμα τη δημιουργία φαλακρών μπαλωμάτων μπορεί να είναι ενδεικτική άγχους ή ασθένειας του σκύλου.

Παραπομπές

Εξωτερικοί σύνδεσμοι

Κατηγορία:Φυλές σκύλων